**Tips: Månedens misjonsfelt gjennom hele måneden**

Hver måned presenterer vi et nytt misjonsfelt og utarbeider materiell til dette. Under finner du forslag til hvordan man kan presentere feltet jevnt gjennom hele måneden.

**Første helg/uke i måneden:**

Vi anbefaler å vise den nyproduserte månedens misjonsfelt-filmen og bruke møteledermanuset vi har utarbeidet, som du finner på [ressurssiden for månedens misjonsfelt](https://www.nlm.no/ressursbank/kampanje--og-prosjektmateriell/manedens-misjonsfelt/).

**De øvrige helgene/ukene:**

Under følger noen forslag til måter å løfte frem månedens misjonsfelt på et møte/en samling. Vi anbefaler at man velger en eller to av forslagene til hvert møte/samling.

* Vi anbefaler at man alltid **ber for arbeidet** på månedens misjonsfelt, enten i en separat bønn eller som del av en bønnebolk. Du finner bønneemner nederst på [kampanjesiden](https://www.nlm.no/manedensmisjonsfelt), samt i prosjektkatalogen.
* **Vis powerpointpresentasjon** om feltet ([finnes på ressurssiden](https://www.nlm.no/ressursbank/kampanje--og-prosjektmateriell/manedens-misjonsfelt/)). På hver slide står korte stikkord. Presentasjonen kan enten settes på rullering før/etter møtet, eller møteleder kan vise den med supplerende kommentarer. Det følger ikke med eget manus, men man kan f.eks. supplere med å lese/fortelle utdrag fra teksten [på kampanjesiden](https://www.nlm.no/manedensmisjonsfelt).
* **Les en artikkel** fra feltet (se feltets sider på nlm.no eller prosjektkatalogen).
* Ha en **lengre bønnestund** for arbeidet på feltet. Bruk bønneemnene på [kampanjesiden](https://www.nlm.no/manedensmisjonsfelt) eller i prosjektkatalogen, og du kan også be spesielt ut fra artikler på nlm.no.
* **Vise en annen film** fra det aktuelle feltet, som f.eks. filmer fra Barnas misjonsprosjekt eller Siembra, eller månedens misjonsfelt-filmer fra tidligere år. Nyere filmer finner du på videosiden på [nlm.no/video](https://www.nlm.no/video/). Du kan også følge link nederst på [kampanjesiden](https://www.nlm.no/manedensmisjonsfelt/) til fullt arkiv over våre tidligere filmer fra feltet.
* **Fortell personlig opplevelse**. Hvis noen i fellesskapet selv har vært misjonær eller har besøkt NLMs arbeid i det aktuelle landet/feltet, eller selv er født/oppvokst der, kan man be dem fortelle litt ut fra personlig erfaring/opplevelse.
* **Snakk med en utsending** på Skype, evt. be om å få tilsendt en hilsen (tekst eller video). NB! Husk å være ute i god tid pga. både arbeidssituasjon, tidssone og ustabilt nettverk.
* Det er naturligvis også fint å vise **månedens misjonsfelt-filmen flere ganger** i løpet av måneden, hvis man ønsker det.